25/05/2015 | Administración LocalMunicipal
Oroso
Asunto: aprobación definitiva da modificación da Ordenanza reguladora do imposto de bens inmobles

ASUNTO: APROBACIÓN DEFINITIVA DE MODIFICACIÓN ORDENANZA REGULADORA DO IMPOSTO DE BENS INMOBLES Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 26 de marzo do presente, e publicado anuncio de aprobación provisional no BOP do 9 de abril de 2015: ● Ordenanza reguladora do imposto de bens inmobles. De acordo co disposto no artigo 17 do TR 2/2004 da Lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: MODIFICACIÓN DA ORDENANZA FISCAL DO IMPOSTO DE BENS INMOBLES O artigo 5 da ordenanza queda redactado do seguinte xeito: Artigo 5.º.–Bonificación a favor de suxeitos pasivos titulares de familias numerosas.1. De acordo co disposto no artigo 74.4 do TRLRHL, establécese unha bonificación sobre a cota tributaria íntegra a favor dos suxeitos pasivos titulares de familias numerosas, sempre que: 1.º) O inmoble de uso residencial para o que se solicite a bonificación teña a consideración de residencia habitual do suxeito pasivo e todos os membros da unidade familiar catalogada coma familia numerosa. Entenderase coma residencia habitual aquela na que figuren empadroados todos os membros da unidade familiar con data anterior ao 1 de xaneiro do exercicio correspondente para o que se solicite a bonificación e de xeito ininterrompido por un período mínimo de un ano a contar dende a devandita data.2.º) O resultado de dividir o nivel de renda anual da unidade familiar entre o número de membros da mesma non supere o 150 % do importe anual do IPREM (sen pagas extras) vixente no exercicio para o que se solicita a bonificación. O número de membros da unidade familiar incrementarase en 1 por cada membro da mesma con un grao de discapacidade recoñecido igual ou superior ao 65 % ou que teña reducida a súa capacidade de traballo en un grao equivalente ao da incapacidade permanente absoluta ou grande invalidez.3.º) Todos os membros da unidade familiar estean ao corrente das súas obrigas tributarias coa facenda estatal, autonómica ou local. No caso da facenda local, entenderase que están ao corrente das súas obrigas cando non teñan pendente de pago ningunha débeda en período executivo.2. Aos efectos deste artigo, entenderase como nivel de renda anual da unidade familiar a suma das rendas de cada un dos membros que figuren no título de familia numerosa e que obteñan ingresos de calquera natureza correspondentes ao exercicio fiscal anterior en dous anos ao ano natural ao que se solicita a bonificación. O nivel de Renda dos membros que obteñen ingresos determinarase do seguinte xeito: a) Se presentasen a Declaración do IRPF: A suma das contías da Base impoñible xeral e a Base impoñible do aforro. b) Se non se presentase Declaración do IRPF por non estar obrigado legalmente: O importe resultante das seguintes contías de imputacións de rendas declaradas por terceiros: Rendementos íntegros do traballo + Rendementos do capital mobiliario + Ganancias patrimoniais sometidas a retención - Gastos deducibles de rendementos do traballo.3. Para o desfrute desta bonificación, os interesados deberán presentar a correspondente solicitude do 1 de xaneiro ao 31 de marzo do ano do exercicio correspondente, ante a Administración competente para a xestión e recadación do presente tributo, xa sexa o propio Concello ou ente quen delegue este, debendo achegar a seguinte documentación: a) Certificado ou título de familia numerosa expedida pola Administración competente e que estea en vigor con data 1 de xaneiro do exercicio correspondente. b) Certificado de empadroamento do concello de Oroso no que conste que todos os membros da unidade familiar que figuran no título de familia numerosa residen no inmoble para o que se solicita a presente bonificación con data anterior ao 1 de xaneiro do exercicio correspondente e de forma ininterrompida por un período mínimo de un ano a contar dende a devandita data. No suposto de solicitudes presentadas no concello, este certificado será emitido de oficio. c) Certificado expedido pola Axencia Estatal de Administración Tributaria de Nivel de Renda de cada un dos membros da unidade familiar maior de idade que figuren no título de familia numerosa, ou no caso que no se estivese obrigado a presentar a declaración do IRPF segundo a normativa correspondente, certificado de imputacións de renda declarados por terceiros expedido pola mesma Axencia. Os certificados achegados non poderán ter una antigüidade maior de un mes dende a data de presentación da solicitude de bonificación. d) Certificado expedido pola Axencia Estatal de Administración Tributaria de cada un dos membros da unidade familiar maior de idade de estar ao corrente coas súas obrigas tributarias. O certificados achegados non poderán ter una antigüidade maior de un mes dende a data de presentación da solicitude de bonificación. e) No seu caso, certificado ou título que acredite o grao de discapacidade de aqueles membros da unidade familiar con unha discapacidade recoñecida de un grao igual ou superior ao 65 % ou a incapacidade permanente absoluta ou grande invalidez, sempre que este dato non conste no título de familia numerosa ao que se fai referencia no apartado a). 4. Á vista da documentación presentada, e previa comprobación de que todos os membros da unidade familiar maior de idade están ao corrente coas súas obrigas tributarias coa facenda local, a Administración ditará resolución concedendo ou denegando a bonificación solicitada. A bonificación concedida só producirá efectos para o período impositivo no que se insta a súa concesión, debendo solicitarse a súa prórroga nos seguintes períodos impositivos, aportando de novo a documentación que acredite que se seguen a cumprilos requisitos para o seu goce. No caso de que a solicitude se presentase fora do prazo indicado no apartado anterior dará lugar a inadmisión da mesma e a conseguinte denegación da bonificación.5. A porcentaxe de bonificación sobre a cota tributaria íntegra será a seguinte segundo o resultado de dividir o nivel de renda anual da unidade familiar entre o número de membros da mesma: DISPOSICIÓN DERRADEIRA A presente modificación da ordenanza entrará en vigor unha vez aprobada definitivamente polo Pleno da corporación, ao día seguinte da súa publicación do texto integro no Boletín Oficial da Provincia. Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 18 de maio de 2015. O alcalde-presidente Manuel Mirás Franqueira